Document ID: /roh_data/filtered/fineweb-2-filterrobots_roh.jsonl.gz/6024

La partida dals lavurers sozialistica (PSOE) ha decidì la dumengia a Madrid d'acceptar ina regenza minoritara dal president conservativ Mariano Rajoy. 139 commembers han decidì gie encunter 96 vuschs encunter, uschia medias spagnolas.
Il parlament vegn pia ussa ad instradar ina votaziun davart la furmaziun da la regenza. Ils socialists vulan s'abstegnair. Uschia po Rajoy far ina maioritad simpla en il parlament.
Pervi da questa situaziun en il parlament ha la Spagna dapi il dezember 2015 nagina regenza regulara. Rajoy è be en uffizi sco manader da gestiun. Tar las reelecziuns il zercladur 2016 è la partida da Rajoy stada la pli ferma. La maioritad absoluta han els dentant puspè betg pudì cuntanscher. Il schef dals socialists, Pedro Sanchez, aveva sur lung temp bloccà in’ulteriura perioda d’uffizi da Rajoy. Entant è Sanchez sa retratg.
RR novitads 17:00